Ir-Regolament tal-Kunsill (KEE) Nru 3059/94
tal-15 ta' Diċembru 1994
li jemenda Annessi I, II u III tar-Regolament tal-Kunsill (KEE) Nru. 2377/90 li jistabilixxi proċedura tal-Komunità għall-istabbiliment ta' limiti massimi ta' residwu ta' prodotti mediċinali veterinarji f’ oġġetti tal-ikel li ġejjin mill-annimali.
(Test b’ relevanza għaz- ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru. 2377/90 tas-26 ta' Ġunju 1990 li jistabilixxi proċedura tal-Komunità għall-istabbiliment tal-limiti massimu ta' residwu ta' prodotti mediċinali veterinarji f'oġġetti tal-ikel [1], kif l-aħħar emendat mir-Regolament tal-Kummissjoni (KE) Nru. 2703/94 [2] u b' mod partikolari Artikoli 7 u 8 dwar dan,
Billi, b'mod konformi mar-Regolament (KEE) Nru. 2377/90, limiti massimu ta' residwu jridu jkunu stabbiliti progressivament għal kull sustanza farmakoloġikament attiva li hi wżata fil-Komunità fi prodotti mediċinali veterinarji maħsuba għat-teħid minn annimali li jipproduċu l-ikel;
Billi limiti massimu ta' residwu għandhom jiġu stabbiliti biss wara eżami ġewwa l-Kummissjoni għal Prodotti Mediċinali Veterinarji fuq l-informazzjoni rilevanti kollha dwar is-sigurtà ta' residwi tas-sustanza kkonċernata għall-konsumatur ta' oġġetti tal-ikel li ġejjin mill-annimali u l-impatt ta' residwi fuq l-ipproċessar industrijali tal-oġġetti tal-ikel.
Billi, fl-istabbiliment tal-limiti massimi ta' residwi għal residwi ta' prodotti mediċinali veterinarji fl-oġġetti tal-ikel li ġejjin mill-annimali, huwa meħtieġ li jiġi speċifikat l-ispeċi tal-annimali fejn ir-residwi jistgħu ikunu preżenti, il-livelli li jistgħu ikunu preżenti f'kull wieħed mit-tessuti rilevanti miksuba mill-annimal ittrattat (tessut bersall) u n-natura tar-residwu li hi rilevanti għall-monitoraġġ ta' residwi (residwu markatur);
Billi, għall-kontroll ta' residwi, kif ipprovdut b'leġiżlazzjoni xierqa tal-Komunità, limiti massimu ta' residwu għandu normalment jiġi stabbilit għat-tessuti bersalji ta' fwied jew kliewi; Billi, madankollu, il-fwied u l-kliewi huma ta' spiss imneħħija minn karkassi li jispustaw fil-kummerċ internnazzjonali, u limiti massimu ta' residwu għandhom għalhekk dejjem ikunu stabbiliti għal tessuti ta' muskolu jew grass;
Billi, fil-każ ta' prodotti mediċinali veterinarji maħsuba għall-użu f'għasafar li jbidu, annimali li jagħmlu l-ħalib jew żunżan li jagħmlu l-għasel, limiti massimu ta' residwu jridu jiġu stabbiliti għall-bajd, ħalib jew għasel;
Billi levamisole għandu jiġi mdaħħal f'Anness I lir-Regolament (KEE) Nru 2377/90;
Billi 17δ-oestradiol għandu jiġi mdaħħal f'Anness II tar-Regolament (KEE) Nru 2377/90;
Billi serum tal-gandotrofina ta' debba tqila għandha tiġi mdaħħla f'Anness II għar-Regolament (KEE) Nru. 2377/90; Billi b'estrapolazzjoni ta' data xjentifika din il-klassifikazzajoni f'Anness II għandha tapplika għal kull annimal li jipproduċi l-ikel;
Billi, sabiex tippermetti għat tmiem tal-istudji xjentifiċi, spektinomiċina għandha tiġi mdaħħla f'Annessi III tar-Regolament (KEE) nru. 2377/90;
Billi kull perijodu ta' 60 jum għandu jiġi permess qabel id-dħul fis-seħħ ta' dan ir-Regolament sabiex jippermetti lill-Istati Membri biex jagħmlu kull bidla li tista' tkun meħtieġa għall-awtoriżżazzjonijiet biex jippjazzaw l-prodotti mediċinali veterinarji kkonċernati fis-suq li ġew mogħtija b'mod konformi mad- Direttiva tal-Kunsill 81/851/KEE [3], kif l-aħħar emendata mid-Direttiva 93/40/KEE [4] biex jittieħed akkont tad-dispożizzjonijiet ta' dan ir-Regolament.
Billi l-miżuri li hemm ipprovdut għalihom f'dan ir-Regolament huma konformi mal-fehma tal-Kumitat għall-Adattament għall-Progress Tekniku tad-Direttivi fuq it-Tneħħija ta' Barrieri Tekniċi għall- Kummerċ fil-Qasam ta' Prodotti Mediċinali Veterinarji,
ADDOTTAT DAN IR-REGOLAMENT:
Artikolu 1
Annessi I, II u III tar-Regolament (KEE) Nru. 2377/90 huma b'dan emendati kif imfassal fl-Anness għal dawn.
Artikolu 2
Dan ir- Regolament għandu jidħol fis-seħħ wara sittin jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fil-15 ta' Diċembru 1994.